JANKU KERSNIKU V SLOVO

Pretreseni sporočamo, da smo v noči na 17.05. izgubili izjemnega kolega, spoštovanega učitelja in dragega

prijatelja. Nepričakovano in sredi neizpolnjenih načrtov je ugasnilo življenje profesorja Janka Kersnika,

zdravnika specialista družinske medicine.

Živel in delal je v Kranjski gori, s svojimi znanstvenimi objavami, predavanji in raziskovalnim delom pa je

segel daleč čez slovenske meje. Neposreden, pronicljiv, učinkovit in človeško topel je zaznamoval številne

ljudi, s katerimi je prihajal v stik. Znal je spodbujati, podpirati in motivirati. Dokazal je, kako visoko na

akademskem polju se je mogoče povzpeti s trdno voljo in delom, četudi prihajaš iz ruralnega okolja, kjer so

pogoji dela družinskega zdravnika drugačni od tistih v velikih mestih. Neutrudno in nesebično je razdajal

svoje znanje in sposobnosti.

Z dolgega seznama njegovih objav, znanstvenih dosežkov, funkcij in priznanj navajam le nekatere

pomembnejše nazive in funkcije:

Redni profesor za predmet družinska medicina

Predstojnik katedre za družinsko medicino na Univerzi v Mariboru

Predsednik evropskega združenja učiteljev v družinski medicini (EURACT)

Prejšnji dolgoletni predsednik evropskega združenja za kvaliteto v družinski medicini (EQUIP)

Član izvršnega odbora evropskega združenja družinskih zdravnikov (WONCA Europe)

Prejšnji dolgoletni predsednik Združenja zdravnikov družinske medicine Slovenije

Strokovni direktor Zdravstvenega varstva Gorenjske

Spodaj so misli dveh izmed mnogih pisem, ki smo jih prejeli danes. Govorita sami zase.

* *Jankov dohod je resnično velika izguba za vse nas.  Bil je moj prvi vzornik v družinski medicini in je njegova močna osebnost marsikoga izmed nas odločilno izoblikovala  in zaznamovala na naši življenjski in poklicni poti.*

*V naših srcih in mislih bo ostal za vedno. Počivaj v miru  spoštovani  učitelj in dragi prijatelj.*

*Dr. Rade Ilijaž, dr. med., spec druž. med., Krško*

* *Dragi kolegi in prijatelji,*

*Novice o smrti Janka Kersnika me je resnično užalostila. Smrt ne more nikdar povsem vzeti dobrega človeka, ker njegova zapuščina ostaja v srcih in glavah tistih, ki jih je navdihnil. Vemo, da bo nekoč tisti dan prišel, a smrt nas vedno pušča v žalosti. Bil je še mlad in nanj smo se obračali pri številnih nalogah in projektih. Upamo, da bomo lahko izpolnili njegova pričakovanja.*

*Izgubili smo prijatelja, inteligentnega, predanega, delavnega kolega, čigar znanje in vizija sta pomagali oblikovati obraz družinske medicine v Evropi.*

*Prosim, sprejmite moje najiskrenejše sožalje, in ga posredujte tudi njegovi družini.*

***Jaime Correia de Sousa***

*Docent na Medicinski fakulteti Minho, Portugalska, in zdravnik specialist družinske medicine*

Najverjetneje zadnja uradna fotografija je bila posneta pred kratkim, 27.04. 2015 v Pragi, kjer je prejel nagrado praške medicinske fakultete za njegov doprinos k razvoju družinske medicine v vzhodni Evropi.

as. dr. Nena Kočavar Guček, dr. med.

za stike z javnostjo

Združenje zdravnikov družinske medicine